Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 636/14/3309	Trenčín, 12.6.2015
EEČ : 2-28-47-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Poverený príslušník OR PZ XXXXX uznesením sp. zn. XXXXX zo dňa 24.07.2014 podľa § 206 odsek 1 Trestného poriadku vzniesol obvinenie XXXXX rod. Povalilovej pre prečin zanedbania povinnej výživy podľa § 207 odsek 1 Trestného zákona, ktorého sa sa mala dopustiť na tom skutkovom základe, že hoci je ako matka XXXXX, narodeného XXXXX, povinná v zmysle § 62 a násl. Zákona o rodine a rozsudku Okresného súdu v Trenčíne č. XXXXX zo dňa 20.01.2012 právoplatného dňom 14.03.2012 prispievať na jeho výživu sumou 60,- eur mesačne vždy do 15. dňa príslušného mesiaca vopred k jeho rukám po dovŕšení 18 roku života a predtým do rúk opatrovateľov manželov XXXXX trvale bytom XXXXX XXXXX XXXXX XXXXX si svoju vyživovaciu povinnosť v dobe od septembra 2012 do 31.07.2014 neplnila, čím jej za toto obdobie vznikol na nezaplatenom výživnom dlh vo výške 1380,- eur.

lebo zanikla trestnosť činu

Odôvodnenie:
Poverený príslušník OR PZ XXXXX uznesením sp. zn. XXXXX zo dňa 24.07.2014 podľa § 206 odsek 1 Trestného poriadku vzniesol obvinenie XXXXX rod. Povalilovej pre prečin zanedbania povinnej výživy podľa § 207 odsek 1 Trestného zákona, ktorého sa sa mala dopustiť na tom skutkovom základe, že hoci je ako matka XXXXX, narodeného XXXXX, povinná v zmysle § 62 a násl. Zákona o rodine a rozsudku Okresného súdu v Trenčíne č. XXXXX zo dňa 20.01.2012 právoplatného dňom 14.03.2012 prispievať na jeho výživu sumou 60,- eur mesačne vždy do 15. dňa príslušného mesiaca vopred k jeho rukám po dovŕšení 18 roku života a predtým do rúk opatrovateľov manželov XXXXX trvale bytom XXXXX XXXXX XXXXX XXXXX si svoju vyživovaciu povinnosť v dobe od septembra 2012 do 31.07.2014 neplnila, čím jej za toto obdobie vznikol na nezaplatenom výživnom dlh vo výške 1380,- eur.

Počas prípravného konania bol vypočutý svedok poškodený XXXXX, boli zabezpečené nasledovné listinné dôkazy: rozsudok Okresného súdu v Trenčíne sp. zn. XXXXX uznesenie Okresného súdu v Trenčíne sp. zn. XXXXX správy k osobe obvinenej, odpis z Registra trestov, fotokópie dokladov o zaplatení výživného.

Z uvedených dôkazov vyplýva, že XXXXX XXXXX v priebehu trestného stíhania uhradila dlh na dlžnom výživnom v plnej sume, uhradil sumu vo výške 1380 Eur, o čom svedčia aj výpisy z účtu XXXXX zabezpečené ako listinný dôkaz. 

Svedok poškodený XXXXX vo svojej výpovedi rovnako potvrdil, že obvinená mu uhradila dlžné výživné a v súčasnosti si riadne pravidelne mesačne plní svoju vyživovaciu povinnosť voči dieťaťu.

Vzhľadom k tomu, že obvinená XXXXX XXXXX svoju povinnosť dodatočne splnila skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia o účinnej ľútosti podľa § 86 písmeno a/ Trestného zákona trestnosť činu zanedbania povinnej výživy podľa § 207 odsek 1 Trestného zákona.

Podľa § 215 odsek l písmeno h/ Trestného poriadku prokurátor zastaví trestné stíhanie, ak trestnosť činu zanikla.

Z ustanovenia § 86 písmeno a/ Trestného zákona vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Tatiana Vooková
prokurátorka